ഉത്ര വധക്കേസ് പ്രതി സൂരജിനെ പൂജപ്പുര സെന്ട്രല് ജയിലിലെത്തിച്ചു ഉത്ര വധക്കേസ് പ്രതി സൂരജിനെ പൂജപ്പുര സെന്ട്രല് ജയിലില് എത്തിച്ചു. ഒരാഴ്ച നിരീക്ഷണത്തിനു ശേഷം സെല്ലിലേക്ക് മാറ്റും. കോവിഡ് മാര്ഗ്ഗ നിര്ദ്ദേശം കണക്കിലെടുത്താണ് നടപടി.കൊല്ലം ഉത്ര വധക്കേസില് ഇന്നലെയാണ് വിധി വന്നത്. പ്രതിയും ഭര്ത്താവുമായ സൂരജിന് ഇരട്ട ജീവപര്യന്തമാണ് കൊല്ലം അഡീഷണല് സെഷന്സ് കോടതി വിധിച്ചത് . 17 വര്ഷത്തെ തടവിനു ശേഷം ജീവപര്യന്തം അനുഭവിക്കണം. പത്തു വര്ഷം, ഏഴ് വര്ഷം, രണ്ട് ജീവപര്യന്തം എന്നിങ്ങനെയാണ് ശിക്ഷ അനുഭവിക്കേണ്ടത്. പ്രതി അഞ്ചു ലക്ഷം രൂപ പിഴ അടയ്ക്കണമെന്നും കോടതി വിധിച്ചു. കേസ് അപൂര്വങ്ങളില് അപൂര്വമാണെന്ന് കോടതി നിരീക്ഷിച്ചു. കൊല്ലം ജില്ലാ അഡീഷണല് സെഷന്സ് കോടതി ജഡ്ജി എം. മനോജ് ആണ് വിധി പ്രസ്താവിച്ചത്. പ്രതിയുടെ പ്രായം പരിഗണിച്ചാണ് വധശിക്ഷ ഒഴിവാക്കിയത്. പ്രതി മറ്റ് കുറ്റകൃത്യങ്ങളില് ഏര്പ്പിട്ടിട്ടില്ലെന്നതും കോടതി പരിഗണിച്ചു. കോടതിയില് നിര്വികാരനായാണ് സൂരജ് കാണപ്പെട്ടത്.ഉത്രയെ ഭര്ത്താവ് സൂരജ് മൂര്ഖന് പാമ്ബിനെ കൊണ്ട് കൊത്തിച്ച് കൊലപ്പെടുത്തിയെന്നാണ് കേസ്. ഇന്ത്യന് ശിക്ഷാനിയമത്തിലെ 307, 302, 328, 201 വകുപ്പുകള് പ്രകാരം പ്രതി കുറ്റക്കാരനാണെന്നാണ് കോടതി വിധി. കൊലപാതകം, വധശ്രമം, തെളിവ് നശിപ്പിക്കല് തുടങ്ങിയ കുറ്റങ്ങളാണ് ചുമത്തിയത്. കഴിഞ്ഞ വര്ഷം മേയ് ഏഴിനാണ് അഞ്ചല് ഏറത്തെ വീട്ടില് ഉത്രയെ പാമ്ബുകടിയേറ്റു മരിച്ച നിലയില് കണ്ടത്. റെക്കോര്ഡ് വേഗത്തിലാണ് കേസില് കുറ്റപത്രം സമര്പ്പിച്ചതും വിചാരണ പൂര്ത്തിയാക്കിയതും. ഉത്രയെ കടിച്ച പാമ്ബിനെ പുറത്തെടുത്തു പോസ്റ്റുമോര്ട്ടം നടത്തിയും മൂര്ഖന് പാമ്ബിനെ ഉപയോഗിച്ചുള്ള ഡമ്മി പരിശോധന നടത്തിയും പഴുതടച്ച അന്വേഷണമാണ് കേസില് നടന്നത്.